පාවහන් යුවළ ඉව කිරීමට ලබාදීමෙන් පසු රෙජී බැඳ සිටි රැහැන් පටිවලින් මුදා හළ නලින්, ඌ පසුපස තම පොලිස් කණ්ඩායම සහ ගමේ කිහිප දෙනෙකු සමග ඉදිරියට ගමන් කළේය. ඔවුහු මිනීමැරුම සිදු වූ නිවසට ඉදිරියෙන් වූ ලැයිම් කාමර අසළින් වම්පසට වැටී ඇති අඩිපාර දිගේ ඉදිරියට ගොස් ප්‍රධාන පාරට වැටුණාය. රෙජී එතැන නැවතුණේය. එහිදී නැවතත් සපත්තුවේ ඉව ලබාදුන් ඔහු ඉව සොයා යන ලෙස රෙජීට දැනුම් දුන්නේය. ඊට පසු ඌ පහළින් ඇති තවත් අඩිපාරක් දිගේ ගමන් කර දෙමහල් ගොඩනැගිල්ලක් ඉදිරියේ නැවතුණේය. නැවතත් ඉව අල්ලමින් එම ගොඩනැගිල්ලේ ප්‍රධාන දොරටුවෙන් ඇතුළුව තරප්පු පෙළ දිගේ ඉහළට ගොස් දෙවන මහළේ පිහිටි නිවෙසක නිදන කාමරයක් තුළ ඇඳක් අසළට ගොස් එහි ඇඳ යට තිබූ රෙදිවලට ඉව ඇල්ලූ රෙජී, බිම වාඩි වී නලින් ගේ මුහුණ බැලුවේය. ඔහු එම රෙදි ඉවතට ගෙන දිග හැරීය. සරමක්, ටී ෂර්ටයකි. රෙදි වල ලේ තැවරී තිබුණි.
සපත්තුවේ ඉව ලබා දුන්නේ කාටද?
රෙජීට